kardosdrur/scandi-wiki huggingface dataset:
Jesper Svenbro

Jesper Svenbro (født 10. marts 1944 i Landskrona, Malmöhus län) er en svensk digter og klassisk filolog. Han disputerede i græsk med afhandlingen La parole et le marbre i 1976 om den græske poetiks herkomst. Svenbro er forsker ved Centre Louis Gernet ved Centre national de la recherche scientifique (CNRS) i Paris. Jesper Svenbro udnævntes 2006 til medlem af Svenska Akademien på stol nummer otte. Han tildeltes Illis Quorum i 2010.

Jesper Svenbro er bror til Annika Svenbro.

Kildehenvisninger

Eksterne henvisninger 
 Svenska Akademiens side om Jesper Svenbro 
 Bogforlagets præsentation  
 

Faglitterære forfattere fra Sverige
Digtere fra Sverige
Filologer fra Sverige
Medlemmer af Svenska Akademien
Personer fra Skåne
Svensksprogede forfattere fra Sverige
Fransksprogede forfattere
Personer fra Landskrona
Fransk hør

 
Fransk hør (Linum narbonense) er en flerårig, urteagtig plante med lyseblå blomster i åbne, endestillede stande. På grund af blomsterne og plantens evne til at tåle en vis tørke bruges den af og til i haverne. Den bliver i øvrigt ofte forvekslet med Flerårig Hør.

Beskrivelse 
Fransk hør er en staude med opret til overhængende væskt og meget tynde, hårløse og lidt træagtige stængler. Bladene sidder spredt, og de er smalt lancetformede med lang spids og hel rand. Begge bladsider er grågrønne. Blomstringen foregår i juni-juli, hvor man finder blomsterne samlet i åbne, endestillede stande. De enkelte blomster er regelmæssige, 5-tallige og klokkeformede med lyseblå til stærkt blå kronblade. Frugterne er kuglerunde kapsler med mange, glatte frø.

Rodsystemet er kraftigt med en dybtgående pælerod og et næsten filtagtigt netværk af siderødder.

Højde x bredde og årlig tilvækst: 0,50 x 0,25 m (50 x 25 cm/år).

Hjemsted 
Fransk hør hørere naturligt hjemme i landene langs den vestlige del af Middelhavet. Planten er knyttet til lysåbne eller svagt skyggede voksesteder med veldrænet, gruset og kalkholdig jord. Derfor findes den i garrigue og maki, gerne i nærheden af de få vandløb. 

I ca. 1.000 m højde og på tørre og sollyse skråninger nær Lerida og floden Segre i Catalonien vokser arten sammen med bl.a. Achillea odorata (en art af røllike), alm. tidselkugle, bermudagræs, Delphinium verdunense (en art af ridderspore), Dianthus pyrenaicus (en endemisk nellike-art), enblomstret fladbælg, engstorkenæb, Galium maritimum (en art af snerre), havetimian, håret flitteraks, Lavandula pyrenaica (en art af Lavendel), Plantago sempervirens (en art af vejbred), Teucrium aragonensis (en art af kortlæbe), vintersar og østrigsk hør

Note 

Blå blomster
Kalkbundsplanter
Hør
Carl Silfverstrand

Carl Johan Silfverstrand (født 9. oktober 1885 i Helsingborg, død 2. januar 1975 i Helsingborg) var en svensk gymnast, atlet og senere atletiktræner som virkede i Danmark 1922-1925.

Silfverstrand var medlem af Djurgårdens IF i Stockholm og vandt i 1908 det svenske mesterskab i længdespring. Han blev nummer 9 i stangspring og nummer 12 i længdespring ved OL i London 1908. Han blev olympisk mester i gymnastik under OL 1912 i Stockholm. Han var med på det svenske hold som vandt holdkonkurrencen efter svensk system. Hold fra tre nationer var med i konkurrencen, der blev afholdt på Stockholms Stadion.
 
Silfverstrand virkede som atletiktræner i København 1922-1925 og skrev under denne tid, sammen med den danske træner Moritz Rasmussen, den første danske instruktionsbog i atletik; Lærebog i fri idræt som blev oversat til svensk, norsk, islandsk, tysk og engelsk.

Personlige rekorder 
 Stangspring: 3,30 (1907)
 Længdespring: 6,59 (1909)

Forfatterskab 
 Hopp af Carl Silfverstrand og Bertil G:son Uggla, 1918
 Illustreret Lærebog i fri idræt af Carl Silfverstrand og Moritz Rasmussen, 1925.

Eksterne henvisninger 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Nordisk Familjeboks Sportlexikon – uppslagsverk för sport, gymnastik och friluftsliv. Band I-VI. Nordisk Familjeboks Förlags Aktiebolag, Stockholm Klara Civiltryckeri AB 1938.
 Focus Presenterar Sporten 2. Stockholm: Almqvist & Wiksell/Gebers Förlag AB. 1967
 Friidrottens först och störst. Helsingborg: Stig Gustafson/Forum. 1975
 Svenska Mästerskapen i friidrott 1896-2005. Trångsund: Erik Wiger/TextoGraf Förlag. 2006
 

Stangspringere fra Sverige
Længdespringere fra Sverige
Gymnaster fra Sverige
Trænere fra Sverige
Idrætsledere
Faglitterære forfattere fra Sverige
Personer fra Helsingborg
Svensksprogede forfattere fra Sverige
Deltagere for Sverige ved sommer-OL 1912
Olympiske mestre fra Sverige
Dukankuren

Dukankuren er en slankekur, som oprindeligt stammer fra Frankrig. Slankekuren er en proteinbaseret kur, udviklet af den franske læge Pierre Dukan. Hans bog, The Dukan Diet blev udgivet i 2000 i Frankrig, i 2010 i England og USA og i 2012 på dansk under navnet Dukan Diæten.

Historie 
Pierre Dukan var alment praktiserende læge i 1975. Da han i sin konsultation modtog en patient som var overvægtig, udviklede han en ny kur baseret på andre principper end lavt kalorieindtag. Den blev populær udenfor Frankrig da det kom frem, at flere berømtheder som Jennifer Lopez og Kate Middleton brugte kuren for at tabe sig.

Faserne 
Dukankuren er delt op i fire faser, som er Angrebsfasen, Vekselfasen, Konsolideringsfasen og Stabiliseringsfasen. Igennem alle faserne skal man hver dag spise en bestemt mængde havreklid og drikke minimum 1,5-2,0 liter vand. For hver fase findes en liste med mad- og drikkevarer der må indtages i begrænset mængde og en liste der må indtages i ubegrænset mængde.

Angrebsfasen varer 2-7 dage og skal give et hurtigt vægttab. Fasen består stort set kun af proteiner.  

I Vekselfasen tilføjes grøntsager til kosten, dog ikke grøntsager med stort indhold af kulhydrater eller fedt. I denne fase skifter man mellem dage med proteiner og grøntsager og dage kun med proteiner. Fasen varer indtil man har opnået det ønskede vægttab. 

Når man har nået det ønskede vægttab, skal man starte på Konsolideringsfasen, som skal forhindre vægtøgning. I Konsolideringsfasen tilvænnes kroppen til igen at indtage andre madvarer, som tilføjes til kosten. Man skal følge denne fase i 10 dage for hvert kilo man har tabt. 

Den sidste fase er Stabiliseringsfasen, som skal følges resten af livet, for at undgå at tage på igen. Der er nogle få regler man skal følge: En proteindag en gang om ugen, spis havreklid hver dag, tag altid trapperne og undgå elevatoren.

Bivirkninger 
Mange oplever bivirkninger i form at dårlig ånde, svimmelhed, hovedpine og træthed i starten af kuren.

Kritik 
Kuren er blevet kritiseret for at være dårlig for nyrerne og årsag til nyresten.

Kildehenvisninger 

Slankekure
Waal

Waal er en flod i Holland, der er en del af Rhinens udløb i Nordsøen. I Holland mødes Rhinen og den lidt sydligere Waal.

Floder i Nederlandene
Brong-Ahafo

Brong-Ahafo er en region i Ghana. Den grænser mod nord til Northern-Regionen, mod syd til  Ashanti , mod sydvest til  Western-Regionen, mod sydøst til Eastern-Regionen, mod vest til Elfenbenskysten og mod øst til  regionen Volta. Administrationsbyen er Sunyani. Indbyggerne hører hovedsageligt til  Akanfolket, som udgør 99.4% af befolkningen.

Regionen er ikke så kendt  blandt turister som andre dele af landet. De vigtigste seværdigheder er Kintampo med store vandfald, og abelandsbyen Fiema.

Ghanas regioner
Talampaya nationalpark

Talampaya nationalpark ligger i La Rioja provinsen i den nordvestlige del af Argentina.

Talampaya nationalpark blev grundlagt i 1975 og blev nationalpark i 1997. Sammen med den tilgrænsende Ischigualasto park blev den i 2000 optaget på UNESCOs Verdensarvsliste.

Nationalparken dækker et areal på 215 000 hektar og i både denne og i Ischigualastol er der fundet en mængde forskellige fossiler af både pattedyr og dinosauruser.

Eksterne links 
 UNESCO World Heritage Centre - Ischigualasto / Talampaya Natural Parks
 UNEP World Conservation Monitoring Centre - Ischigualasto-Talampaya 

Nationalparker i Argentina
Verdensarvsområder i Argentina
Variabel kalktuemos

Variabel kalktuemos (Didymodon fallax) er et meget almindeligt mos i Danmark på leret, kalkholdig bund. Variabel Kalktuemos er også blevet kaldt Barbula fallax .

Mosset vokser i 1-5 cm høje tuer, der varierer i farve mellem gulgrøn, brungrøn og brungul. Bladene er lidt over 2 mm lange og er fra en ægformet basis lancetformet afsmalnende. Bladranden er bredt tilbagerullet i hele bladets længde. Sporehuse er almindelige om foråret.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Pottiaceae
Planter i Danmark
Henry Macintosh

Henry Maitland Macintosh (født 10. juni 1892, død 26. juli 1918) var en britisk atlet, som deltog i OL 1912 i Stockholm.

Macintosh vandt som stor dreng den såkaldte Challenge Cup i atletik tre år i træk som elev på Glenalmond College. Han kom derpå til Cambridge University og Corpus Christi College, hvor han fortsatte med at dyrke løb. Han havde ikke nogen stor sæson inden OL i 1912, men blev alligevel udtaget til legene. Her havde han ikke succes i 100 m og 200 m løbene. I 4 x 100 meterløb var han med på holdet sammen med Willie Applegarth, Victor d'Arcy og David Jacobs. I deres semifinale mod storfavoritterne fra USA profiterede briterne af, at amerikanerne blev diskvalificeret, og briterne var dermed i finalen. Her mødte de Tyskland og Sverige, og alle tre mandskaber havde slået den bestående verdensrekord i semifinalerne. Også her havde briterne det held, at en af deres modstandere (Tyskland) blev diskvalificeret, hvorpå briterne besejrede Sverige (og i øvrigt også var hurtigere end Tyskland) og sikrede sig guldet. 

Året efter var Macintosh meget bedre løbende og vandt 100 yards løbet mod Oxford University, ligesom han blev skotsk mester på samme distance og satte britisk rekord med 9,8 sekunder på distancen i Wien.

Udover atletik dyrkede Macintosh også cricket.

I 1914 blev han udstationeret i Sydafrika, men blev kaldt hjem nogle måneder senere ved udbruddet af første verdenskrig. Her blev han en del af den britiske ottende bataljon, Argyll & Sutherland Highlanders. Han nåede en rang af kaptajn og blev dræbt ved Somme i sommeren 1918.

Referencer

Eksterne henvisninger 

Sprintere fra Storbritannien
Briter i 1. verdenskrig
Deltagere for Storbritannien ved sommer-OL 1912
Olympiske mestre fra Storbritannien
Thorild Olsson

David Thorild Olsson (født 26. november 1886 i Göteborg, død 19. marts 1934 smst) var en svensk atlet, som deltog i OL 1912 i Stockholm.
 
Olsson vandt sølvmedalje ved OL 1912 som del af det svenske hold i holddisciplinen 3000-meter-løb efter USA. De andre på holdet var Bror Fock, Nils Frykberg, Ernst Wide og John Zander. Svenskerne vandt deres indledende heat over Tyskland, hvor Olsson løb i tiden 9:14,7, og i finalen løb han i 8:44,6 (samme tid som den bedste amerikaner). Ved legene deltog han også i 5000-meter-løb, hvor han blev nummer to i sit indledende heat og derfor kvalificerede sig til finalen, hvor han dog ikke stillede op.

Referencer

Eksterne henvisninger 

 

Mellemdistanceløbere fra Sverige
Personer fra Göteborg
Deltagere for Sverige ved sommer-OL 1912
Olympiske sølvmedaljevindere fra Sverige
Ernst Wide

Ernst Theodor Wide (født 9. november 1888 i Stockholm, død 8. april 1950 smst) var en svensk atlet, som deltog i OL 1912 i Stockholm.
 
I perioden 1908-1915 hørte han til den absolutte elite i svensk mellemdistanceløb med i alt ni svenske mesterskaber i 800- og 1500-meter-løb. Han var indehaver af den svenske rekord på disse distancer samt 1 mile. Wide er med seks sejre, 1909-1914, den som har vundet Dicksonpokalen flest gange.

Wide vandt ved OL 1912 sammen med resten af det svenske hold sølv i holddisciplinen 3000-meter-løb efter USA. De andre på holdet var Bror Fock, Nils Frykberg, Thorild Olsson og John Zander. I det indledende heat løb Wide på 9:14,7, og i finalen løb han den fjerdebedste tid på 8:46,2. Wide deltog ved samme lege også i 1500-meter-løb, hvor han vandt sit indledende heat i tiden 4:06,0. I finalen løb han 3:57,6, hvilket rakte til en femteplads.

Personlige rekorder
800 meter: 1:55,7 12. september 1910, Stockholm
1500 meter: 3:57,6 10. juli 1912, Stockholm

Referencer

Eksterne henvisninger 
 http://www.sports-reference.com/olympics/athletes/wi/ernst-wide-1.html 

Mellemdistanceløbere fra Sverige
Personer fra Stockholm
Deltagere for Sverige ved sommer-OL 1912
Olympiske sølvmedaljevindere fra Sverige
Agne Holmström

Olof Agne Laurentius Holmström (født 29. december 1893 i Lund, død 19. marts 1949 i Stockholm) var en svensk atlet, som deltog i OL 1920 i Antwerpen.

Atletikkarrieren 
Agne Holmström blev svensk mester i både 100 og 200 meterløb samt i stafetløb i 1917. Derudover var han svensk mester i højdespring uden tilløb i 1916-1918. Hans personlige rekorder var 10,7 sekunder i 100 meterløb og 22,1 sekunder i 200 meterløb.

Holmström deltog i atletik under OL 1920. Han var med på det svenske hold, som kom på tredjepladsen i holddisciplinen 4 x 100 meterløb efter USA og Frankrig. De andre på holdet var William Pettersson, Sven Malm og Nils Sandström. Svenskerne vandt deres indledende heat foran Danmark, og begge hold kvalificerede sig til finalen. Holmström deltog også i det individuelle 100 meterløb, hvor han blev nummer tre i sit indledende heat, hvilket ikke var nok til at gå videre i konkurrencen. I 200 meterløbet blev han nummer to i sit indledende heat og kvalificerede sig til kvartfinalen, hvor han imidlertid sluttede som nummer fem og sidst.

Senere karriere 
Holmström blev senere idrætslærer. Desuden var aktiv på det organisatoriske plan i idrætslivet, og han var generalsekretær i Svenska gymnastikförbundet i perioden 1930-1949. I denne rolle tog han initiativ til Lingiaden, et internationalt gymnastikstævne opkaldt efter gymnastikpædagogen Pehr Henrik Ling, der blev afholdt i henholdsvis 1939 og 1949 i Stockholm. Han fungerede op gennem 1930'erne som leder for svenske gymnastikhold på udlandsrejser, heriblandt til sommer-OL 1936 i Berlin. I 1945 stod han bag en stor folkesundhedskampagne. Han var 1932-34 generalsekretær i Fédération Internationale de Gymnastique Ling.

I forbindelse med Lingiaden 1949 blev der også afholdt en verdenssportsudstilling, som i modsætning til Lingiaden blev en stor fiasko på det økonomiske plan. Som ansvarlig for dette blev Holmström udsat for meget skarp kritik, og det førte til, at han i oktober samme år begik selvmord.

Referencer

Eksterne henvisninger 
 http://www.sports-reference.com/olympics/athletes/ho/agne-holmstrom-1.html 

Sprintere fra Sverige
Personer fra Lund
Deltagere for Sverige ved sommer-OL 1920
Olympiske bronzemedaljevindere fra Sverige
Solar Dynamics Observatory

Solar Dynamics Observatory (SDO) er en NASA-mission, der går ud på at observere Solen over en periode på fem år. Sonden blev opsendt 11. februar 2010 og er en del af Living With a Star-programmet (LWS). Målet med LWS-programmet er at udvikle den videnskabelige forståelse for at imødekomme de aspekter af systemet med Solen og Jorden, der direkte påvirker livet og samfundet. SDO's mål er at forstå Solens påvirkning af Jorden og rummet umiddelbart herover ved at studere solens atmosfære i lille skala med tid og rum i mange bølgelængder samtidig. SDO vil undersøge, hvordan Solens magnetfelt genereres og er struktureret, hvordan den ophobede magnetiske energi konverteres og frigøres i heliosfæren og i det ydre rum i form af solvind, energetiske partikler og variationer i sollyset.

Noter 

Rumsonder
Sunyani

Sunyani er en by i Ghana som er hovedstad i regionen Brong-Ahafo. Byen har 87.642 indbyggere (2012).

Byen var i  1800-tallet som basislejr for elefantjægere. Navnet kommer af akanfolkets navn for elefant, "osono". I 1924 udså den britiske koloniregering Sunyani som distriktshovedkvarter. Efter at der blev bygget vej mellem Sunyani og Kumasi, blev Sunyani et vigtigt handels- og distributionssted for kakaobønner, kolanødder og basisvarer som majs og yams.

Byer i Ghana
Kyros-cylinderen

Kyroscylinderen () er en gammel lercylinder, nu brudt i flere stykker, på hvilken der er skrevet en erklæring med akkadisk kileskrift i den achaemenidiske konge Kyros den Stores navn. Den stammer fra det 6. århundrede f.Kr. og blev opdaget i 1879 i ruinerne af Babylon i Mesopotamien (det nuværende Irak). Den ejes i øjeblikket af British Museum, som finansierede ekspeditionen, der opdagede cylinderen. Den blev lavet og brugt som foundation deposit efter den persiske erobring af Babylon i 539 f.Kr., hvor det Neo-Babylonske Rige blev invaderet af Kyros og indlemmet i det Persiske Rige.

Teksten på cylinderen priser Kyros, remser hans forfædre op, og fremstiller ham som en konge fra en lang linje af konger. Den babylonske konge Nabonidus, der blev besejret og afsat af Kyros, beskrives som en ugudelig undertrykker af det babylonske folk, og hans ringe herkomst fremhæves i kontrast til Kyros' kongelige oprindelse. Den sejrende Kyros beskrives som udvalgt af babyloniernes øverste gud Marduk til at genoprette lov og orden hos babylonierne. Teksten fastslår, at Kyros blev hilst velkommen af folk i Babylon som deres nye hersker og gik ind i byen i fred. Den beder Marduk om at beskytte Kyros og hans søn Kambyses 2. Kyros fremhæves om en velgører for indbyggerne i Babylonien, der har forbedret deres tilværelse, tilgivet landsforviste og restaureret templer og helligdomme i hele Mesopotamien og andre dele af riget. Den afsluttes med en beskrivelse af, hvordan Kyros reparerede byens mure og fandt en lignende inskription placeret dér af en tidligere konge.

Kilder/referencer

Bøger og journaler

Medieartikler

Andre kilder 

 
 
 
 
 
 
 
 
 
 
 
 

Akkadiske imperium
Arkæologiske fund
Antikken
Genstande på British Museum
Babylonien
Central (Ghana)

Central Region er en af Ghanas ti administrative regioner. Den grænser til Ashanti og Eastern Region i nord, Western Region i vest, Greater Accra i øst og Atlanterhavet mod syd. Cape Coast er regionens administrative hovedstad.

Historie 

Regionen er et af områderne, som først kom i kontakt med europæerne. Portugiserne etablerede fortet Elmina i 1482, som den første faste europæiske base i Afrika syd for Sahara. Senere rejste flere europæiske magter forter langs kysten i regionen, med kun få kilometers afstand, f.eks. Carolusborg.

Distrikter

Central Region inddeles i følgende 13 distrikter:
 Abura/Asebu/Kwamankese District
 Agona District
 Ajumako/Enyan/Essiam District
 Asikuma/Odoben/Brakwa District
 Assin North District
 Assin South District
 Awutu/Effutu/Senya District
 Cape Coast Municipal District
 Gomoa District
 Komenda/Edina/Eguafo/Abirem District
 Mfantsiman District
 Twifo/Heman/Lower Denkyira District
 Upper Denkyira District

Ghanas regioner
Cape Coast

Cape Coast (tidl. portugisisk navn Cabo Corso) er en by i Ghana, ved Guineabugten med 169.894 indbyggere. Den er hovedstad for regionen Central. Byen ligger ca. 165 km vest for Accra.

Historie 
Byen blev oprindelig grundlagt af portugiserne i begyndelsen af 1600-tallet som en handelsstation. Det blev først bygget et handelsfort og byen voksede frem omkring fortet. Portugiserne handlede oprindelig med Ashanti og andre folkegrupper om guld, landbrugsvarer og lignende. Senere udviklede Cape Coast sig til en af de centrale handelsstationer for slavehandel. Senere blev byen overtaget af nederlænderne, som udbyggede fortet til et slot i 1637. Slottet blev yderligere udbygget af svenskerne i 1652 og erobret af briterne i 1664. Danmark-Norge kontrollerede også Cape Coast en periode. Briterne brugte Cape Coast som sit hovedsæde for sine Guldkystoperationer, før de i 1877 gjorde Accra til hovedstad for kolonien Guldkysten. Carolusborg/Cape Coast Castle er stadig bevaret i byen og står nu på UNESCOs liste over verdensarven. Et andet fort fra 1820, Fort William, ligger på en bakke over byen.

Eksterne kilder og henvisninger 

 Universitetet i Cape Coast
 Rejseguide for Cape Coast 

Byer i Ghana
Narrenes skib

Narrenes skib (malet cirka 1490-1500) er et maleri af Hieronymus Bosch. Maleriet kan have haft til hensigt at vise menneskenes vilkår. Det er fyldt med symbolisme og står i gæld til Albrecht Dürer frontispice af Sebastian Brants satiriske bog med samme titel – muligvis er der tale om en satire over dette billede.

Det billede, der kendes i vore dage, er en del af et triptykon, som blev delt i flere dele. Dette stykke måler 58 × 33 cm og findes på Louvre. Narrenes skib var malet som en af vingerne i et alterstykke, og det er omtrent to tredjedele af sin oprindelige længde. Den nederste tredjedel af denne vinge tilhører Yale-universitetets kunstgalleri og kaldes Allegori over fråseri og vellyst. Vingen på den modsatte side er bevaret nogenlunde intakt i fuld længde og kaldes Døden og gnieren. Det befinder sig på National Gallery of Art i Washington D.C. De to paneler skulle tilsammen repræsentere de to ekstremer i form af ødselhed og nærighed, begge karikerede og fordømmende. 

Malerier fra Holland
Malerier fra renæssancen
Malerier af Hieronymus Bosch
Salammbô

Salammbô (1862) er en historisk roman af Gustave Flaubert. Den foregår i Karthago før og under belejringen af Karthago i 240–237 f.Kr. af lejesoldater, som ikke har fået sold for at have kæmpet mod romerne i den første puniske krig kort før. Romanen beskriver lejesoldaten Mathos forelskelse i Salammbô, byens præstinde for månegudinden og datter af general Hamilcar.

Flauberts hovedkilde var første bog af Polybius' Historier, som gengives nærmest i detalje. Det var ikke en særlig godt undersøgt periode i historien og krævede derfor grundigt forarbejde fra forfatteren, der forlod realismen i Madame Bovary til fordel for blod og voldsomheder i Salammbô, hvor Matho prøver at stjæle Karthagos hellige slør og nedkæmpe sin rival Narr’Havas, en tidligere lejesoldat, som skiftede side under opstanden og også er betaget af Salammbô.

Bogen er i vid udstrækning en øvelse i sanselig og voldelig eksotisme. Den blev som Madame Bovary en bestseller og fastslog Flauberts ry.

I 1980'erne udgav den franske tegneserietegner Philippe Druillet en trilogi baseret på Flauberts roman.

Noter

Eksterne henvisninger 

 Tekster på engelsk
 
 Jolly Roger: Salammbô Gustave Flaubert 
 ClassicReader.com Salammbô
 Arthur's Classic Novels: Salammbô by Gustave Flaubert 
 World Wide School: Salammbô by Gustave Flaubert 
 The famous sculpture 'Salammbô' at the Lady Lever Art Gallery

Romaner fra Frankrig
Romaner af Gustave Flaubert
Historiske romaner
Kartagos krige
Ack Värmeland, du sköna

Ack Värmeland, du sköna (Ak Värmland, du skønne), også Värmlandssången (Värmlandssangen) eller Värmlandsvisan (Värmlandsvisen), er en svensk sang fra 1822, der er baserat på en traditionel folkemelodi, og med tekst af Anders Fryxell og Fredrik August Dahlgren. Teksten blev skrevet først til musikkomedien Wermlandsflickan fra 1822, men blev senere tilføjet folkekomedien Värmlänningarna fra 1846 af Dahlgren. Visen indgår i den svenske viseskat.

Visens oprindelse er omdiskuteret. Det står klart at Fryxell skrev sin tekst til en melodi, som blev sunget i det nordlige Östergötlands mineområder og begyndte med ordene "Ack, Östra Götland och Finnespånga län,/ Ack, du är en krona för andra!/ Inom dina gränser bo redlige män/" Denne "östgötavise", der kaldes for Risingevisen og blev komponeret af Anders Ölin, stammer melodisk eventuelt fra den hollandske sang "O, Nederland! Let op u saeck" fra 1500-tallet, som kan være kommet til Sverige med invandrede vallonere eller hollændere, men de to melodier er ikke helt ens. Det er troligt at den svenske melodi blev sunget i Östergötland og omkreds i det mindste siden 1700-tallet.

Eksterne henvisninger 
 Ack Värmeland, du sköna fremført af Zarah Leander

Värmland
Sange fra Sverige